Kronprinsesse Mary startede tirsdag sit besøg i Aalborg ved Mødrehjælpen. Her skulle hun åbne Råd for Livet i Nordjylland, der er et tilbud om gratis juridisk, økonomisk og social rådgivning til mødre, som lever sammen med en partner, der er voldelig. Ved Mødrehjælpen fik kronprinsesse Mary overrakt blomster af 7-årige Hannah Gunder Strøm Krogager. Tirsdag eftermiddag har kronprinsessen besøgt fodboldklubben AaB. Her har hun set hvordan børneafdelingen i klubben arbejder med Klubfidusen, som er et trivselsprogram lavet af Mary Fonden, DBU, TrygFonden og Red Barnet. Programmet skal være med til at sørge for, at børn trives i fritidslivet.
Tirsdag har kronprinsesse Mary været i Aalborg, hvor hun har besøgt Mødrehjælpen i Aalborg og fodboldklubben AaB.